
ДО
ОБЩИНСКИ СЪВЕТ
БУРГАС

Д О К Л А Д Н А  З А П И С К А

от ДИМИТЪР НИКОЛОВ НИКОЛОВ
КМЕТ на ОБЩИНА БУРГАС

ОТНОСНО: Допълване на договор за учредяване право на строеж срещу задължение за проектиране и строителство със съсобствениците в УПИ І-5823, 5824,5825,5826 в кв.28 по плана на ж.к. „Възраждане“, гр.Бургас, идентичен с ПИ с идентификатор 07079.617.232 по КК на гр.Бургас, одобрен с решение на Общински съвет- Бургас, прието по т.17, от дневния ред на проведеното на 29.05.2018г. заседание (протокол № 42).

УВАЖАЕМИ ОБЩИНСКИ СЪВЕТНИЦИ,
На проведеното на 29.05.2018г. заседание по т.17 от дневния ред, Общински съвет – Бургас е взел следното решение:
1. Да се сключи договор, по  силата  на  който  ОБЩИНА БУРГАС  от  една  страна  като учредител – приемател и П. РАЙКОВ И В. РАЙКОВА, от друга страна като съсобственици – приобретатели, всички като съсобственици в урегулиран поземлен имот (УПИ) І-5823,5824,5825,5826( едно римско за имоти с планоснимачни номера пет хиляди осемстотин двадесет и три, пет хиляди осемстотин двадесет и четири, пет хиляди осемстотин двадесет и пет, пет хиляди осемстотин двадесет и шест) в кв.28(двадесет и осем) по плана на ж.к. „Възраждане“, при съседи: север – ул. “Княз Борис І”, изток – УПИ ІІ-5821, юг- УПИ ХVІІІ—5822; запад– ул. „Дебелт“, с площ от 488 кв.м (четиристотин осемдесет и осем), представляващ поземлен имот с идентификатор 07079.617.232 (нула, седем хиляди седемдесет и девет – номер за гр. Бургас по единния кадастър на страната, в кадастрален район с номер – шестстотин и седемнадесет, поземлен имот номер – двеста тридесет и две), по кадастралната карта и кадастралните регистри за гр. Бургас, община Бургас, област Бургас, одобрени със заповед РД-18-9/30.01.2009г. на Изпълнителния директор на АГКК, последно изменени със заповед КД-18-438/18.01.2016г. на Началника на СГКК – Бургас, с адрес на поземления имот: гр. Бургас, п.к. 8000, ул. „Княз Борис І” №58, с площ 488 кв.м., трайно предназначение на територията: Урбанизирана, начин на трайно ползване – ниско застрояване, при съседи имоти с кадастрални идентификатори: 07079.617.231, 07079.617.233, 07079.617.238 и 07079.617.207, подробно описан в скица на поземлен имот № 15-65874 от 11.02.2016г. на СГКК-Бургас, взаимно си учредяват и запазват право на строеж върху описания недвижим имот за построяване на предвидената за изграждане в съответствие с действащия ПУП-ПРЗ и строителни книжа, ЖИЛИЩНА СГРАДА с РЗП от 2215 кв.м.(надземна част) и 481,57кв.м. (подземна част).
2.Срещу учреденото по т.1 право на строеж СЪСОБСТВЕНИЦИТЕ–ПРИОБРЕТАТЕЛИ – П. РАЙКОВ и В. РАЙКОВА се задължават да проектират, изградят и въведат в експлоатация, изцяло за собствена сметка цялата ЖИЛИЩНА СГРАДА, по предвидения за застрояване начин за гореописания поземлен имот, включително да завършат цялата сграда и самостоятелните обекти, които след построяването на сградата ще станат изключителна собственост на ОБЩИНА БУРГАС 

и по отношение на които общината си запазва правото на строеж, в степента на завършеност, в сроковете и по начин, уговорени в договора за учредяване на право на строеж срещу задължение за проектиране и строителство, като след построяването на сградата страните ще станат изключителни собственици на самостоятелните обекти, подробно описани в посочения договор – приложение към докладната записка.
 3.Одобрява проект на договор за учредяване на право на строеж  срещу задължение за проектиране и строителство със съсобствениците П. Райков и В. Райкова.
Въз основа на решението на Общинския съвет е издадена заповед № 1994/18.07.2018г. на Кмета на Община Бургас, връчена на съсобствениците на 13.08.2018г.
След вземане на решението на Общински съвет – Бургас и преди изтичане на определения със заповедта тримесечен срок за плащане на дължимите такси,  е постъпила молба с вх.№ 94-01-32879/25.09.2018г. в Община Бургас от П. Райков и В. Райкова, с която изразяват съгласие с клаузите на предложения договор, с изключение на индивидуализацията на паркоместата в сутерена на кота -3,30м., към които не е разпределена процентна част от маневреното хале. Позовавайки се на съдебна практика, съсобствениците считат, че това би затруднило бъдещото реално ползване на гаражния сутеренен  етаж.
Видно от приложеното към идейния инвестиционен проект площообразуване, изготвено от лицензиран оценител, в последната колонка на таблицата са посочени площи от маневреното хале на кота -3,30 и откритите тераси на кота +10,95, които не са разпределени към съответните обекти, а са посочени като общи на цялата сграда.
След преценка на изложеното в молбата, се установява, че с допълнителната индивидуализация на прилежащите към паркоместата в сутерена площи, представляващи идеални части от маневреното хале и   откритите тераси , прилежащи към двете жилища на четвъртия етаж,  няма да се променят договорените проценти на обезщетение.
	Предвид изложеното, предлагам Общински съвет – Бургас, на основание чл. 21, ал.1, т.8 от Закона за местното самоуправление и местната администрация, чл.37,ал.4,т.4, от Закона за общинската собственост във връзка с чл.183, ал.1 и ал.3 от Закона за устройство на територията, да вземе следното 
			                          Р Е Ш Е Н И Е : 
 
Изменя проекта на договор за учредяване право на строеж срещу задължение за проектиране и строителство със съсобствениците П. Райков ЕГН*** и В. Райкова с ЕГН *** в УПИ І-5823, 5824,5825,5826 в кв.28 по плана на ж.к. „Възраждане“, гр.Бургас, идентичен с ПИ с идентификатор 07079.617.232 по КК на гр. Бургас, одобрен с Решение на Общински съвет- Бургас,  прието по т.17, т.3 от дневния ред на проведеното на 29.05.2018г. заседание (протокол № 42), съобразно изготвеното площообразуване, като, допълва същия в:
- т.I.3 в частта на паркоместата в сутерена на кота -3,30 със съответните идеални части от маневреното хале и 
- т.I.4. в частта на ап.4.17 и ап. 4.20., находящи се на четвърти етаж на кота +10,95, с площта на откритите тераси към посочените апартаменти.

